La Biblioteca Infantil celebra el Dia Mundial del Medi Ambient amb una nova activitat gratuïta d’animació lectora
2025-07-24

Els xiquets de la Biblioteca Infantil de Burjassot acomiaden les activitats d’animació lectora d’aquest curs dimecres que ve, 8 de juny, a partir de les 18 hores. Aqueixa vesprada, el citat espai municipal va a tenyir-se de verd, ja que, amb l’activitat, celebrarà el Dia Mundial del Medi Ambient, que se celebra a tot el món el 5 de juny.

Des de l’equip de Biblioteques Municipals es vol, amb aquesta activitat, que els participants prenguen consciència de la importància de cuidar el planeta, fomentant accions útils per a preservar-ho i valors relacionats amb el respecte, la valoració o la conservació i protecció del mateix a partir de l’entorn que els envolta.

A través de Biblioverde, activitat que es basarà en el llibre de Melanie Pérez i Sandrine Lamour, “Mi pequeño manual de desarrollo sostenible”, els participants en la mateixa van a tenir l’oportunitat de conéixer on cal dipositar cada tipus de residu, podran realitzar experiments senzills, crearan contenidors de brossa amb els seus corresponents colors i aprendran com han de ser dipositats aquests residus.

A més, en aquesta vesprada tan divertida no faltaran les sorpreses, ja que els contenidors no són simples dipòsits de residus…amaguen un poc més en el seu interior.